39. ΠΡ ΑΚΤΙΚΟΝ ΟΛΟΜΕΛΕΙΑΣ ΣΥΜΒΟΥ ΛΙΟΥ ΕΠΙΚΡ ΑΤΕΙΑΣ Αριθ. 24 της 4/11 Νοεμ. 1959 Περί τροποποιήσεως της αρμοδιότητος Τμημάτων τινών του Συμβουλίου Επικρατείας. Συνελθόν εν τη αιθούση των διασκέψεων αυτού τη 2α Νοεμ. 1959, παρόντος και του Γραμματέως του Συμβουλίου της Επικρατείας Κ. Μοράκη και λαβόν υπ' όψει το άρθρ. 5 του Ν.Δ. 3830/1958 "περί τροποποιήσεως και συμπληρώσεως του Νόμ. 3713/1928 "περί Συμβουλίου της Επικρατείας", ως ούτος ετροποποιήθη και συνεπληρώθη, αποφασίζει: 1.Όπως από της 1ης Ιαν. 1960 υπαχθή εκ του Γ΄ Τμήματος του Συμβουλίου της Επικρατείας: Εις μεν το Α΄ Τμήμα αυτού η εκδίκασις των αιτήσεων ακυρώσεως δι' υπέρβασιν εξουσίας ή παράβασιν νόμου κατά πράξεων των διοικητικών αρχών (πολιτικών και στρατιωτικών εν γένει) και των διοίκησιν ασκούντων Νομικών προσώπων, δι' ων επιβάλλεται πειθαρχική ποινή. Εις δε το Β΄ Τμήμα αυτού η εκδίκασις των αιτήσεων ακυρώσεως δι' υπέρβασιν εξουσίας ή παράβασιν νόμου κατά των πράξεων της Ανωτάτης Επιτροπής Τελωνειακών Αμφισβητήσεων. Κατά την εκδίκασιν των ως άνω υποθέσεων τηρείται η διαδικασία η τηρουμένη μέχρι τούδε ως προς τας ως άνω υποθέσεις παρά τω Γ΄ Τμήματι του Συμβουλίου της Επικρατείας. 